คือมาช่วงนี้รู้สึกว่าโฟกัสอะไรไม่ได้สักเลยค่ะรู้สึกว่าเหนื่อยท้ออาการเหมือนโรคซึมเศร้าลองไปทำแบบทดสอบแล้วผลออกมาคือเป็นซึมเศร้าขั้นรุนแรงอยากจะปรึกษาว่าควรทำยังไงดีคะ
สวัสดีค่ะ โรคซึมเศร้าคือการที่มีภาวะซึมเศร้าเครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมเป็นโรคที่ควรรีบไปรักษาหากพบว่ามีความเสี่ยงหรือสงสัยที่จะเป็น แนะนำพบจิตแพทย์เพื่อเข้ารับยาหรือทำจิตบำบัดต่อไปควรหลีกเลี่ยงเรื่อง เหตุการณ์ สภาวะแวดล้อมที่ทำให้เกิดความทุกข์หรือหดหู่ใจพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น